CELEX: C2005/330/14
Language: sk
Date: 2005-12-24 00:00:00
Title: Vec C-363/05: Návrh na začatie prejudiciálneho konania podaný uznesením VAT and Duties Tribunals, Londýn z  19. septembra 2005 , ktorý súvisí s konaniami: 1. J. P. Morgan Fleming Claverhouse Investment Trust plc, 2. The Association of Investment Trust Companies proti Commissioners of HM Revenue and Customs

24.12.2005   
            
            
               SK
            
            
               Úradný vestník Európskej únie
            
            
               C 330/7
            
         Návrh na začatie prejudiciálneho konania podaný uznesením VAT and Duties Tribunals, Londýn z 19. septembra 2005, ktorý súvisí s konaniami: 1. J. P. Morgan Fleming Claverhouse Investment Trust plc, 2. The Association of Investment Trust Companies proti Commissioners of HM Revenue and Customs
   (Vec C-363/05)
   (2005/C 330/14)
   Jazyk konania: angličtina
   VAT and Duties Tribunals, Londýn, podal uznesením z 19. septembra 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaniami: 1. J.P. Morgan Fleming Claverhouse Investment Trust plc a 2. The Association of Investment Trust Companies proti Commissioners of HM Revenue and Customs a bol doručený kancelárii Súdneho dvora 26. septembra 2005.
   VAT and Duties Tribunals, Londýn, žiada Súdny dvor, aby rozhodol o nasledujúcich otázkach:
   
               1.
            
            
               Môžu zahŕňať slová „zvláštne investičné fondy“ uvedené v článku 13 B písm. d) bod 6 šiestej smernice (1) investičné fondy s fixným kapitálom, akými sú ITC?
            
         
               2.
            
            
               Ak je odpoveď na prvú otázku kladná, na základe vety „ako ich definovali členské štáty“ uvedenej v článku 13 B písm. d) bod 6:
               
                           a)
                        
                        
                           môžu si členské štáty vybrať niektoré „investičné fondy“ umiestnené na ich území a oslobodiť ich riadenie od dane, a ostatné fondy z tohto oslobodenia vylúčiť, alebo
                        
                     
                           b)
                        
                        
                           musia určiť, ktoré z fondov umiestnených na ich území možno definovať ako „zvláštne investičné fondy“, a teda rozšíriť oslobodenie týkajúce sa ich riadenia na všetky tieto fondy?
                        
                     
         
               3.
            
            
               Ak sa odpovie na druhú otázku v tom zmysle, že členské štáty si môžu vybrať „zvláštne investičné fondy“, ktoré budú oslobodené, aký vplyv majú na výkon tejto právomoci posúdenia zásady daňovej neutrality, rovnosti zaobchádzania a predchádzania narúšania hospodárskej súťaže?
            
         
               4.
            
            
               Má článok 13 B písm. d) bod 6 priamy účinok?
            
         
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, Ú. v. ES L 145, 13.06.1977, s. 1, Mim. vyd. 09/001, s. 23.